Dundee Precious Metals Archives - Bankwatch
Home > Archives for Dundee Precious Metals
Bankwatch sê Dundee belieg publiek
Die internasionale nie-regeringsorganisasie CEE Bankwatch Network sê Dundee Precious Metals (DPM) onderspeel doelbewus die gevare van anorganiese arseentrioksied, 'n neweproduk van die smeltingsproses van koper by die smeltery op Tsumeb. In werklikheid, wys Bankwatch daarop, het die VSA se Agentskap vir Gifstowwe en Siekteregister arseentrioksied as "een van die giftigste en algemene vorme van arseen" geklassifiseer.
Ministerie sê oor Dundee-stortingsterrein
Die ministerie van die om­gewing en toerisme is bewus van die terrein by die Dundee Precious Metals-aanleg op Tsumeb waar arseen in groot sakke in die wind en weer lê en meen 'n langtermynoplossing is die totale verwydering van alle materiale wat tans daar geberg word. Só het die omgewingskommissaris van die ministerie van die omgewing en toerisme, mnr. Teofilus Nghitila, Donderdag gesê in reaksie op 'n artikel in 'n dagblad na aanleiding van 'n internasionale verslag. In dié verslag word aangevoer dat Dundee arseen op 'n oop perseel "opgaar" voordat dit verkoop en uitgevoer word.